ג'ון לייט

ג'ון לייט (באנגלית: John Light; נולד ב-30 בספטמבר 1973) הוא שחקן אנגלי.

ביוגרפיה
לייט נולד בעיר ברמינגהאם. אביו, ששמו גם ג'ון לייט, הוא מנהל בית ספר בגמלאות, ונשיא מועדון הקריקט גלוסטרשייר קאונטי. אחותו, ליז לייט, מנהלת תיאטרון לנוער בברמינגהאם בשם "Stage2". ג'ון למד בתיאטרון הלאומי לנוער.

קריירה
לייט הופיע בתפקיד הנרי לנוקס במיני-סדרה "צפון ודרום", עיבוד לרומן באותו שם מאת אליזבת גאסקל, בכיכובם של ריצ'רד ארמיטאג' ודניאלה דנבי-אש. הוא שיחק בתפקיד הראשי בדמות בנו של רודיארד קיפלינג ב-"My Son John".

הוא גילם את דמותו של הטייס הבריטי רוברט ניומן בסרט הגרמני "דרזדן" ודיבר בו גרמנית. ב-2003 שיחק בתפקיד ג'פרי, דוכס בריטני בסרט "אריה בחורף" לצדם של פטריק סטיוארט, גלן קלוז וג'ונתן ריס מאיירס. הוא שיחק בתפקיד מלאך שנפל בשני סרטים משנת 2005 והם "The Prophecy: Uprising" ו-"The Prophecy: Forsaken". ב-2009 הופיע לייט בתפקיד הראשי במחזה "A New World: A Life of Thomas Paine".

ב-2011 שיחק לייט בתפקיד אלן ברדלי, גבר המואשם באונס, בסדרת הטלוויזיה "הגלימה".
ב-2013 הופיע בדמות פקד רוג'ר נלסון בעונה הראשונה של סדרת הטלוויזיה "WPC 56" של רשת ה-BBC.
עוד ב-2013 הופיע בדמות הרקול פלמבו, יריבו של האב בראון, בפרק העשירי של העונה הראשונה בסדרה "האב בראון". הוא חזר וגילם את אותה דמות גם בעונות הבאות. ב-2014 שיחק בפרק "The Mysteries of the Rosary", ב-2015 בפרק "The Judgment of Man", ב-2016 בפרק "The Daughter of Autolycus" וב-2017 בפרק "The Penitent Man".

ב-2014 השתתף לייט בפרק בסדרה "לואיס" בתפקיד פרופ' פליקס גרווד, וכן הופיע בפרק של סדרת הפריקוול "אנדוור".

לייט מרבה לשחק בתיאטרון. תפקידיו על הבמה כוללים את פסטיבל כל כתבי בסטרטפורד-אפון-אייבון, שם כיכב במחזה "יוליוס קיסר" בבימויו של שון הולמס בתפקיד ברוטוס, ובמחזה "הסערה" בבימויו של רופרט גולד גילם את קליבן. ב-2012 הופיע בדמות טום פיין במחזה "Thom Pain (based on nothing)", עליו זכה לשבחי המבקרים.

ב-2015 כיכב לייט במחזה "Taken at Midnight" יחד עם פנלופי וילטון. על תפקיד זה היה מועמד לפרס אוליבייה לשחקן המשנה הטוב ביותר במחזה. בהמשך כיכב בתפקיד אסקמילו במחזה "Carmen Disrupted" יחד עם שרון סמול.

בסוף 2016 ובתחילת 2016 הופיע במחזה "מרי סטיוארט" לצדן של ג'ולייט סטיבנסון וליה ויליאמס בתיאטרון אלמיידה.

 חיים אישיים 
ב-2005 החל לייט לצאת עם השחקנית הקנדית נב קמפבל. בני הזוג התארסו ב-2005 והתחתנו ב-5 במאי 2007 במליבו שבקליפורניה. השניים התגרשו ב-2010.

פילמוגרפיה
 שנה שם שם באנגלית תפקיד הערות 1994 Soldier Soldier טוראי פרנק פלויד בפרק "Going Back" 1996 A Touch of Frost מרדית' בפרק "Unknown Soldiers" 1996 לזרוס הקר Cold Lazarus דניאל מיני-סדרה 1997 Frighteners מתיו הופקינס בפרק "The Promise" 1997 Holding On קורט מיני-סדרה 1998 The Jump מריו ברונוס סדרת טלוויזיה 1998 The Unknown Soldier מייג'ור ות'רסבי סרט טלוויזיה 1998 A Rather English Marriage רג'י הצעיר סרט טלוויזיה 1998 Cider with Rosie הרולד סרט טלוויזיה 1999 The Unexpected Mrs. Pollifax רובין יוז-רייט סרט טלוויזיה 1999 אריסטוקרטים Aristocrats לורד אדוארד פיצג'רלד מיני-סדרה 1999 Mary, Mother of Jesus המלאך גבריאל סרט טלוויזיה 1999 Ruth Ellis: A Life for a Life דייוויד בלייקלי סרט דוקומנטרי 2000 The Bill טוני רורק בפרק "In the Firing Line" 2000 Five Seconds to Spare פייסלי 2001 Love in a Cold Climate כריסטיאן מיני-סדרה 2001 Intimate Affairs פיטר 2001 אחים לנשק Band of Brothers לוטננט קולונל או. דובי בפרק "Crossroads" 2001 Trance טוני דייטון סרט טלוויזיה 2002 תכלית החיים Purpose ג'ון אליאס 2002 דיאל ופסקו Dalziel and Pascoe סמל בילוש באולר בפרק "Dialogues of the Dead" 2003 Benedict Arnold: A Question of Honor ג'ון אנדרה סרט טלוויזיה 2003 לויד והיל Lloyd & Hill קולין קוקריין סרט טלוויזיה 2003 The Good Pope: Pope John XXIII מטיה קרקנו (הצעיר) 2003 מרגלי קיימברידג' Cambridge Spies ג'יימס אנגלטון 2003 אריה בחורף The Lion in Winter ג'פרי 2004 צפון ודרום North & South הנרי לנוקס מיני-סדרה 2005 גבהים Heights פיטר 2006 דרזדן Dresden רוברט ניומן סרט טלוויזיה 2006 סקופ Scoop שחקן פוקר 2007אהבה ללא גבולות Partition וולטר הוקינס 2009 ארבע עונות Four Seasons סיימון מקסוול מיני-סדרה 2011 הגלימה Silk אלן ברדלי סדרת טלוויזיה (פרק אחד) 2011 אלברט נובס Albert Nobbs מר סמיית'-וילרד 2011 פקד בילוש בנקס DCI Banks מארק קין בפרק "Playing with Fire" 2012 אנדוור Endeavour דמפסי פרק פיילוט Agent Hamilton: But Not If It Concerns Your Daughter ג'ייסון פוקס הולבי סיטי Holby City מקס שניידר סדרת טלוויזיה 2013 WPC 56 פקד רוג'ר נלסון ורה Vera אנדרו פרנקס בפרק "Castles in the Air" 2013–2025 Father Brown הרקול פלמבו / קפטן פלין13 פרקים 2014 חלום ליל קיץ Shakespeare's Globe: A Midsummer Night's Dream אוברון / תזאוס המפקח לואיס Inspector Lewis פליס גרווד בפרק " The Lions of Nemea" אטלנטיס Atlantis דיאגורס סדרת טלוויזיה (2 פרקים) 2016 Mars פול ריצ'רדסון סדרת טלוויזיה (2 פרקים) הבלש מגרה: איש מת Maigret's Dead Man דקורט סרט טלוויזיה 2024 חשודה בחשיפה גבוהה (אנ') Showtrial אדריאן גיליגן 5 פרקים 2026 עידן התמימות (אנ') The Age of Innocence סדרה עתידית של נטפליקס

קישורים חיצוניים

הערות שוליים

קטגוריה:שחקני קולנוע וטלוויזיה אנגלים
קטגוריה:בוגרי האקדמיה למוזיקה ולאמנויות הדרמה של לונדון
קטגוריה:אנגלים שנולדו ב-1973